за надбягвания след временен износ за период, не по-дълъг от 90 дни, с цел участие в конкретни мероприятия в Австралия, Канада, Съединените американски щати, Хонконг, Япония, Сингапур, Обединените арабски емирства или Катар (образец EQUI-RE-ENTRY-90-RACE). В съответствие с член 3 от Делегиран регламент (ЕС) 2020/692 сертификатът трябва да е издаден в периода от 10 дни преди датата на пристигане на пратката на граничния контролен пункт; при транспортиране по море посоченият срок може да бъде удължен с допълнителен срок, съответстващ на продължителността на пътуването по море. Следователно е необходимо посочените образци да бъдат съответно поправени.
 (13)
 В член 16 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при въвеждане в Съюза на копитни животни, предназначени за обособен специализиран животновъден обект, съответстват на един от образците, установени в приложение II към същия регламент и посочени в същия член, в зависимост от съответния биологичен вид. В глави 19—22 от посоченото приложение се установяват образци на ветеринарни здравни сертификати за въвеждане в Съюза на животни, изброени в глава 19, раздел 1 от приложение II към Регламент за изпълнение (ЕС) 2021/403, които са с произход от обособен специализиран животновъден обект и са предназначени за такъв (образец CONFINED-RUM), животни, изброени в глава 20, раздел 1 от приложение II към Регламент за изпълнение (ЕС) 2021/403, които са с произход от обособен специализиран животновъден обект и са предназначени за такъв (образец CONFINED-SUI), животни, изброени в глава 21, раздел 1 от приложение II към регламент за изпълнение (ЕС) 2021/403, които са с произход от обособен специализиран животновъден обект и са предназначени за такъв (образец CONFINED-TRE), както и животни от семейство Hippopotamidae, които са с произход от обособен специализиран животновъден обект и са предназначени за такъв (модел CONFINED-HIPPO). Точка II.1.2. от част II (Здравна информация) от посочените образци следва да бъде изменена, като се добавят липсващите ветеринарно-здравни изисквания, предвидени в член 34, буква б) от Делегиран регламент (ЕС) 2020/692, и се поправят някои други явни грешки и непреднамерени пропуски.
 (14)
 В член 17 от Регламент за изпълнение (ЕС) 2021/403 се предвижда, че ветеринарните здравни сертификати и ветеринарните здравни/официални сертификати, които трябва да се използват при въвеждане в Съюза на определени категории птици и зародишни продукти от тях, съответстват на един от образците, установени в приложение II към същия регламент и посочени в същия член, в зависимост от съответните категории птици и продукти. В глава 34а от посоченото приложение се установява образец на ветеринарен здравен сертификат за въвеждане в Съюза на състезателни гълъби, пускани незабавно след въвеждане (образец RACING PIGEONS-IMMEDIATE RELEASE). Точки II.1.2. и II.1.6. от посочения образец следва да бъдат поправени, за да се поясни съответно изискването за регистрация на животновъдните обекти на произход, посочени в член 62, параграф 2, буква б) от Делегиран регламент (ЕС) 2020/692, и условията за транспортиране на състезателните гълъби.
 (15)
 В член 20 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при въвеждане в Съюза на определени видове зародишни продукти, съответстват на един от образците, установени в приложение